CELEX: 32020R1367
Language: lv
Date: 2020-10-01 00:00:00
Title: Padomes Īstenošanas regula (ES) 2020/1367 (2020. gada 1. oktobris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

1.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 318/1
               
            
         PADOMES ĪSTENOŠANAS REGULA (ES) 2020/1367
         (2020. gada 1. oktobris),
         ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         Eiropas Savienības Padome,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tās 14. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2014. gada 17. martā pieņēma Regulu (ES) Nr. 269/2014.
                  
               
                     (2)
                  
                  
                     Krievijas Federācijas prezidents Vladimirs Putins 2019. gada 23. decembrī paziņoja par dzelzceļa tilta pāri Kerčas šaurumam atklāšanu, kas iezīmēja plašāka nelikumīgi anektētās Krimas pussalas un Krievijas dzelzceļa infrastruktūras savienošanas projekta īstenošanu.
                  
               
                     (3)
                  
                  
                     Savienība neatzīst Krievijas Federācijas veikto Krimas un Sevastopoles nelikumīgo aneksiju. Tilta un dzelzceļa sliežu būvniecība, kas to savieno ar iepriekš esošo transporta infrastruktūru, ir vērsta uz Krievijas Federācijas kontroles nostiprināšanu nelikumīgi anektētajā Krimā un Sevastopolē un turpmāku pussalas izolēšanu no Ukrainas.
                  
               
                     (4)
                  
                  
                     Padome uzskata, ka četras vienības un divas personas būtu jāpievieno to personu, vienību un struktūru sarakstam, kurām piemēro ierobežojošus pasākumus, kā izklāstīts Regulas (ES) Nr. 269/2014 I pielikumā, par to lomu dzelzceļa infrastruktūras, kas savieno Krieviju un nelikumīgi anektēto Krimas pussalu, projektēšanā, būvniecībā vai izmantošanā.
                  
               
                     (5)
                  
                  
                     Tāpēc Regulas (ES) Nr. 269/2014 I pielikums būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Šīs regulas pielikumā uzskaitītās personas un vienības pievieno sarakstam, kas izklāstīts Regulas (ES) Nr. 269/2014 I pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. oktobrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 78, 17.3.2014., 6. lpp.
         
      
      
         
            PIELIKUMS
            Regulas (ES) Nr. 269/2014 I pielikumā iekļauto fizisko un juridisko personu, vienību un struktūru sarakstu papildina ar turpmāk minētajām personām un vienībām:
            
                         
                     
                     
                        Personas
                        
                                     
                                 
                                 
                                    Vārds
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “191.
                                 
                                 
                                    Alexander Nikolaevich Ganov
                                    (Александр Николаевич Ганов)
                                 
                                 
                                    Dzimums: vīrietis
                                    Dzimšanas datums: 24.10.1974.
                                    Dzimšanas vieta: Voronezh (Krievijas Federācija)
                                 
                                 
                                    Ģenerāldirektors uzņēmumā JSC TC Grand Service Express, kurš sniedz dzelzceļa pakalpojumus starp Krieviju un nelikumīgi anektēto Krimas pussalu. Tāpēc viņš atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.
                                 
                                 
                                    1.10.2020.
                                 
                              
                                    192.
                                 
                                 
                                    Leonid Kronidovich Ryzhenkin
                                    (Леонид Кронидович Рыженькин)
                                 
                                 
                                    Dzimums: vīrietis
                                    Dzimšanas datums: 10.11.1967.
                                    Dzimšanas vieta: nav zināma
                                    Pases numurs: 722706177 (2015. gadā)
                                 
                                 
                                    
                                       Stroigazmontazh (SGM) ģenerāldirektora vietnieks infrastruktūras projektu jautājumos, kurš kopš 2015. gada pārraudzīja tilta būvniecību pāri Kerčas šaurumam (tostarp tilta dzelzceļa daļu), kas savieno Krieviju un nelikumīgi anektēto Krimas pussalu. Tāpēc viņš atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.
                                 
                                 
                                    1.10.2020.
                                 
                              
                  
                         
                     
                     
                        Vienības
                        
                                     
                                 
                                 
                                    Vārds
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    48.
                                 
                                 
                                    
                                       Joint-stock company “Lenpromtransproyekt” (АО “Ленпромтранспроект”)
                                 
                                 
                                    Adrese: Kondrat’yevskiy Prospekt, 15, building 5/1, 223 St. Petersburg 195197, Krievijas Federācija
                                    Reģistrācijas ID (OGRN Nr.): 1027809210054
                                    Nodokļu ID (INN Nr.): 7825064262
                                    Tīmekļa vietne: https://lptp.ru/
                                    E-pasta adrese: ptp@sp.ru
                                 
                                 
                                    
                                       Joint-stock company Lenpromtransproyekt piedalījās nelikumīgi anektētās Krimas un Krievijas dzelzceļa infrastruktūras savienošanas projektā, projektējot dzelzceļa pieejas tiltam pāri Kerčas šaurumam un darbojoties par celtniecības uzraudzītāju tilta, kas savieno Krieviju un nelikumīgi anektēto Krimas pussalu, būvniecības laikā. Tāpēc tas atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.
                                 
                                 
                                    1.10.2020.
                                 
                              
                                    49.
                                 
                                 
                                    
                                       Joint-stock company “The Berkakit-Tommot-Yakutsk Railway Line’s Construction Directorate” (АО “Дирекция по строительству железной дороги Беркакит-Томмот-Якутск”)
                                 
                                 
                                    Adrese: Mayakovskogo St. 14, city of Aldan 678900, Aldansky District, Krievijas Federācija
                                    Reģistrācijas ID (OGRN Nr.): 1121402000213
                                    Nodokļu ID (INN Nr.): 1402015986
                                    Tīmekļa vietne: https://dsgd.ru/
                                    E-pasta adrese: info@dsgd.ru; gmn@dsgd.ru
                                 
                                 
                                    
                                       Joint-stock company The Berkakit-Tommot-Yakutsk Railway Line’s Construction Directorate piedalījās nelikumīgi anektētās Krimas un Krievijas dzelzceļa infrastruktūras savienošanas projektā, sniedzot inženiertehniskos pakalpojumus dzelzceļa pieeju tiltam pāri Kerčas šaurumam, kas savieno Krieviju un nelikumīgi anektēto Krimas pussalu, būvniecības laikā. Tāpēc tas atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.
                                 
                                 
                                    1.10.2020.
                                 
                              
                                    50.
                                 
                                 
                                    
                                       Federal State Unitary Enterprise “Crimea Railway” (Федеральное государственное унитарное предприятие “Крымская железная дорога”)
                                 
                                 
                                    Adrese: 34 Pavlenko St., Simferopol 95006, Ukraina
                                    Reģistrācijas ID (OGRN Nr.): 1159102022738
                                    Nodokļu ID (INN Nr.): 9102157783
                                    Tīmekļa vietne: https://crimearw.ru
                                    E-pasta adrese: ngkkjd@mail.ru
                                 
                                 
                                    
                                       Federal State Unitary Enterprise Crimea Railway piedalījās nelikumīgi anektētās Krimas un Krievijas dzelzceļa infrastruktūras savienošanas projektā, būdams īpašnieks un operators dzelzceļa sliedēm uz tilta pāri Kerčas šaurumam, kas savieno Krieviju un nelikumīgi anektēto Krimas pussalu. Tāpēc tas atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.
                                 
                                 
                                    1.10.2020.
                                 
                              
                                    51.
                                 
                                 
                                    First Crimean Insurance Company
                                    (Крымская первая страховая компания)
                                 
                                 
                                    Adrese: Butakova Ln, 4, Sevastopol, Ukraina
                                    Reģistrācijas ID (OGRN Nr.): 1149102007933
                                    Nodokļu ID (INN Nr.): 9102006047
                                    Tīmekļa vietne: https://kpsk-ins.ru/about
                                    E-pasta adrese: info@kspk-ins.ru
                                 
                                 
                                    
                                       The First Crimean Insurance Company piedalījās nelikumīgi anektētās Krimas un Krievijas dzelzceļa infrastruktūras savienošanas projektā, apdrošinot tilta būvniecību pāri Kerčas šaurumam. Tāpēc tas atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.
                                 
                                 
                                    1.10.2020.”